[{"text_idx": "#000000", "text": "Pasporta Servo denove aperos papere"}, {"text_idx": "#000001", "text": "La plej grava servo de TEJO post la demisio de la multjara prizorganto en 2008 ekhavis grandajn problemojn, sed nun la aferoj s\u0302ajnas ordig\u0302i. Post kvinjara pau\u0306zo, la listo de gastigantoj de Pasporta Servo denove aperos en presita formo."}, {"text_idx": "#000004", "text": "En 2008 la listo de gastigantoj havis 1.225 adresojn en 90 landoj. Sekvajare tute ne aperis la papera listo, kaj en la nova retejo, kiu krome senanonce s\u0302ang\u0302is sian propran adreson, restis nur 416 gastigantoj. Lastfoje la presita listo de gastigantoj aperis en 2011, kaj ankau\u0306 la retejo dum periodoj ne funkciis kontentige."}, {"text_idx": "#000005", "text": "En 2014 nova volontulo, Baptiste Darthenay, komencis programi tute novan retejon por Pasporta Servo. Ekde septembro 2016 li estis dungita de TEJO dum kvar monatoj por okupig\u0302i pri programado, kiu poste ebligu la au\u0306tomatan produktadon de la presita listo de gastigantoj."}, {"text_idx": "#000006", "text": "Same en la au\u0306tuno de 2016 TEJO helpe de EU-subvencioj por kvar monatoj dungis Eszter Besenyei-Merger (pli konatan kiel Stela) kiel merkatikiston. S\u0302i multe laboris por atentigi la publikon pri Pasporta Servo, kaj s\u0302ajne sukcese, helpe de landaj kunordigantoj \u2013 nun la retejo listigas pli ol 1.400 gastigantojn."}, {"text_idx": "#000008", "text": "Libera Folio petis Baptiste kaj Stela rakonti pri la presita listo de gastigantoj, kiu baldau\u0306 aperos post longa pau\u0306zo."}, {"text_idx": "#000011", "text": "Stela: Mi alig\u0302is al la teamo en oktobro 2016 kaj ekde tiam okupig\u0302as pri la komunikado de la projekto. Mi respondas al plej granda parto de la retleteroj, okupig\u0302as pri la sociaj retejoj, informado al la gastigantoj kaj landaj organizantoj. Krome Lars So\u0308zu\u0308er estas la kontaktulo por la presado de la libro kaj li multe varbas persone en Esperanto-renkontig\u0302oj."}, {"text_idx": "#000013", "text": "Stela: La kvanto s\u0302ang\u0302ig\u0302as c\u0302iutage pro la laboro de landaj organizantoj. Mi ec\u0302 taksi ne povas kiom estos fine en la libro. La celo estas havi g\u0302isdatigitajn adresojn. Nia tasko estas pli malfacila pro la kvinjara pau\u0306zo, sed ni faras c\u0302ion por havi plene korektitan version."}, {"text_idx": "#000014", "text": "Kiam pasintfoje aperis la papera listo de gastigantoj? Kial dum tiel longa tempo g\u0302i ne aperis?"}, {"text_idx": "#000015", "text": "Stela: La lasta versio aperis en 2011. Mi ne scias kial g\u0302i ne aperis intertempe, sed aperigi la libron estas multege da laboro. Ne dependas de unu au\u0306 du homoj, sed kunordigo de grupo da homoj kiuj varbas, kontrolas, korektas, kaj g\u0302enerale informas pri Pasporta Servo."}, {"text_idx": "#000018", "text": "Baptiste: Dum la jaro mi dau\u0306rigos la laboron por ec\u0302 pli au\u0306tomatigi la procezon, c\u0302efe pri la regionaj mapoj. Jam ekde venontjare, eldoni novan libron multe pli facilos."}, {"text_idx": "#000019", "text": "Stela: Post februaro 2017, espereble jam decembre por la eldonaj\u0302o 2018. Ni bezonas koni la respondojn post la reveno de la libro. Ankau\u0306 mankas multe da landaj organizantoj kaj estas pli facile tiel varbi ke oni ne vane laboras, sed vidas la rezulton."}, {"text_idx": "#000020", "text": "La retejo de Pasporta Servo dau\u0306re estas en beta-fazo. Kiam g\u0302i estos plenfunkcia?"}, {"text_idx": "#000022", "text": "Stela: Mi s\u0302atus aldoni, ke labori por Pasporta Servo estas io, kio kerne tre gravas por mi. Mi kredas je g\u0302ia sukceso, mi komprenas kaj konas la valoron de la Servo, mem havas nur bonajn spertojn rilate al g\u0302i. Kaj mi tre g\u0302ojas, ke mi povis tiom multe da tempo dedic\u0302i al g\u0302ia reaktivigo. Se mi ne kredus je g\u0302i, mi ne laborus pri g\u0302i. G\u0302i estas vera tutmonda kunlaboro."}, {"text_idx": "#000026", "text": "Rusia Esperantista Unio aneksis Krimeon"}, {"text_idx": "#000027", "text": "Gratulon pro tiu inteligenta decido, por ke denove la listo de gastigantoj estu disponebla surpapere."}, {"text_idx": "#000031", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]